JKW-KABAB-02-KHA-033-wylie
@#/__/grags stong rdo rje'i thol glu sgyu ma'i mchod sprin zhes bya ba//a ho/__/tshogs brgyad 'khrul pa zad pa yi/__/gzhi grol ka dag dpal gyi ri/__/'od gsal sgyu mar rol pa'i gar/__/rig 'dzin mkha' 'gro'i tshom bur 'dud/__/yang grags stong glu yi mchod pa yis/__/dpa' bo DA ki dgyes phyir len/__/rtsa dag pa rab 'byams kyi mgrin pa nas/__/snang stong bskyed rim gyi glu blangs pas/__/kun brtags 'khrul pa'i phung khams tshogs/__/gdan gsum lha yi sku ru smin/__/rlung dbu mar rol pa'i mgrin pa nas/__/gsal stong bzlas brjod kyi glu blangs pas/__/sgra tshig rang mtshan zhen pa kun/__/lung dang rtogs pa'i ngang du smin/__/thig le bde chen gyi mgrin pa nas/__/bde stong dga' bzhi yi glu blangs pas/__/tha mal nyon mongs kyi 'ching ba kun/__/zung 'jug 'od gsal gyi ngang du thim/__/rang rig brjod med ky-i mgrin pa nas/__/ngang bzhag lhun 'byams kyi glu blangs pas/__/sna tshogs gzung 'dzin gyi rtog pa kun/__/shar grol dus mnyam gyi ngang du thim/__/ka ti shel sbug gi mgrin pa nas/__/'ja' zer thig le yi glu blangs pas/__/phung khams gdos bcas kyi mtshan ma kun/__/chos zad blo 'das kyi ngang du thim/__/sgo gsum cha snyoms kyi mgrin pa nas/__/bskyed rdzogs rdzogs chen gyi glu blangs pas/__'khor 'das gnyis 'dzin gyi rtog tshogs kun/__/byar med 'bras bu yi klong du thim/__/chos dred skal dman gyi mgrin pa nas/__/sna tshogs grags stong gi glu blangs pas/__/byed snyam bsgrub 'dod kyi dam chos kun/__/le lo phyi bshol gyi ngang du thim/__/de nges don glu yi mchod pa yin/__/rang rgyud la skyo ba'i gdung dbyangs yin/__/dge ba des ma rgan 'gro ba'i khams/__/rang rig gi ngo bor lhun grub shog/__//